L?escriptor i influencer 'Niñato' abordarà a Gandia els problemes derivats del malestar emocional i psicològic en la joventut
28 maig 2025

## L?escriptor i influencer 'Niñato' abordarà a Gandia els problemes derivats del malestar emocional i psicològic en la joventut28 maig 2025Última actualització: 28 maig 2025

![](../gestion/img/7c2bfe0157f9ab60f023d7d2b14c8786a3567d3556435a5fe088ac0fdb15f5b8.png)  
  

L’escriptor i influencer Anthony Ibáñez, conegut també com a ‘Niñato’, participarà el pròxim dimecres 4 de juny en la xarrada ‘**La meua cicatriu ja no plora’**. L’acte se celebrarà al Teatre Serrano a partir de les 10.30 hores, amb entrada lliure fins a completar l’aforament.

La iniciativa s’emmarca dins del **Programa Parlem**, que, sota el paraigua de l’estratègia **Avant Gandia**, ofereix atenció psicològica gratuïta i anònima a joves d’entre 12 i 22 anys, amb possibilitat d’estendre’s fins als 30. El seu objectiu principal és previndre i abordar el malestar emocional i psicològic en la joventut.

D’aquesta manera, i en dues sessions a les quals han sigut convidats alumnes de quart d’ESO dels centres escolars públics i concertats de la ciutat, **Niñato** exposarà la seua experiència personal amb l’ansietat, com va superar la situació, i incidirà en la importància de posar atenció als problemes de salut mental en la joventut.

  

**Sobre Niñato**Conegut a les xarxes socials com a ‘Niñato’ o **@Ninyat0**, aquest influencer s’ha consolidat com una de les veus més autèntiques de la nova generació de creadors de contingut. Niñato ha conquistat una audiència jove que valora la seua espontaneïtat i la seua capacitat per a connectar sense filtres.

Des dels seus inicis en plataformes com TikTok (més de 2 milions de seguidors) i YouTube, ha sabut abordar la realitat de la joventut actual, aconseguint acumular centenars de milers de seguidors i milions de visualitzacions.

Més enllà de les xarxes socials, ha publicat quatre llibres: ‘_La meua cicatriu ja no plora’_, ‘_Entre tots m’acabareu matant’_, ‘_Benvolguda ansietat’_ i ‘_Aquest segon no ens el lleva ningú’_.